CELEX: 62018TN0547
Language: hr
Date: 2018-09-14 00:00:00
Title: Predmet T-547/18: Tužba podnesena 14. rujna 2018. – Teeäär protiv ESB-a

26.11.2018   
            
            
               HR
            
            
               Službeni list Europske unije
            
            
               C 427/84
            
         
      Tužba podnesena 14. rujna 2018. – Teeäär protiv ESB-a
      (Predmet T-547/18)
      (2018/C 427/111)
      Jezik postupka: engleski
      
         Stranke
      
      
         Tužitelj: Raivo Teeäär (Tallinn, Estonija) (zastupnik: L. Levi, odvjetnik)
      
         Tuženik: Europska središnja banka (ESB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Izvršnog odbora ESB-a od 27. veljače 2018. kojom se odbija tužiteljev zahtjev za pomoć pri prijelazu s jednog radnog mjesta na drugo radno mjesto izvan ESB-a;
               
            
                  —
               
               
                  ako je potrebno, poništi odluka Izvršnog odbora od 3. srpnja 2018. kojom se odbija posebna žalba tužitelja protiv odluke Izvršnog odbora od 27. veljače 2018.;
               
            
                  —
               
               
                  odredi tužitelju naknada za navodno pretrpljenu materijalnu štetu koja se sastoji od financijskog paketa za pomoć pri prijelazu s jednog radnog mjesto na drugo, procijenjena na 101 447 eura, uvećana za zatezne kamate izračunate po glavnoj stopi refinanciranja Europske središnje banke, uz dodatno godišnje uvećanje od 3 postotna boda;
               
            
                  —
               
               
                  tuženiku naloži snošenje svih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni zahtjev temelji se na nezakonitosti članka 2.3.1. ECB-ovog Pravilnika o osoblju, za koji se tvrdi da povređuje načelo jednakog postupanja i načelo proporcionalnosti; pobijana odluka, osim toga, sadržava očitu pogrešku u ocjeni.
               
            
                  2.
               
               
                  Drugi tužbeni zahtjev temelji se na nezakonitosti članka 2.3.1. ECB-ovog Pravilnika o osoblju, za koji se tvrdi da diskriminira na temelju dobi i stoga je u suprotnosti sa člankom 21. Povelje Europske unije o temeljnim pravima i člancima 2. i 6. stavkom 1. Direktive 2000/78. (1)
                  
               
            
                  3.
               
               
                  Treći tužbeni zahtjev temelji se, podredno, na nezakonitosti pobijane odluke zbog očite pogreške u ocjeni i povredi dužne pažnje.
               
            
                  4.
               
               
                  Četvrti tužbeni zahtjev temelji se, podredno, na povredi članka 2.3.1. Pravilnika o osoblju.
               
            
         (1)  Direktiva Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL. 2000 L 303, str. 16) (posebno izdanje na hrvatskom jeziku, poglavlje 5., svezak 1., str. 69)